Ir-Regolament tal-Kummissjoni (KE) Nru 729/1999
tas-7 ta’ April 1999
li jemenda r-Regolament (KE) Nru 659/97 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 2200/96 dwar l-arranġamenti għall-intervent fis-settur tal-frott u l-ħxejjex
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’Ottubru 1996 dwar l-organizzazjoni komuni tas-swieq tal-frott u l-ħxejjex [1], fl-aħħar emendat bir-Regolament (KE) Nru 2520/97 [2], u b’mod partikolari l-Artikolu 48 tiegħu,
Billi r-Regolament tal-Kummissjoni (KE) Nru 659/97 [3], kif emendat bir-Regolament (KE) Nru 1490/98 [4], jistabbilixxi regoli dettaljati għall-applikazzjoni tar-Regolament (KE) Nru 2200/96 dwar l-arranġamenti għall-intervent fis-settur tal-frott u l-ħxejjex;
Billi t-tagħrif li jirrigwardja l-applikazzjoni ta’ l-arranġamenti għall-interventi, li l-Istati Membri għandhom jagħtu lill-Kummissjoni skond l-Artikolu 9(2) tar-Regolament (KE) Nru 659/97, għandu jħalli lill-Kummissjoni li tilħaq il-ħtiġiet ta’l-Artikolu 44(4) tar-Regolament (KE) Nru 2200/96; billi l-Anness IV tar-Regolament (KE) Nru 659/97 jista’ għalhekk ikun issimplifikat;
Billi, skond l-Artikolu 15(3)(b) tar-Regolament (KE) Nru 2200/96, il-fondi operazzjonali jistgħu jintużaw biex jissupplimentaw il-kumpens Komunitarju tat-tneħħija, iżda s-suppliment fiss, li jkun miżjud mal-kumpens Komunitarju tat-tneħħija, ma jistgħax jeċċedi l-livell massimu tal-prezzijiet tat-tneħħija applikabli fis-snin tas-suq l-1995/96 skond l-Artikolu 16(3a), l-Artikoli 16a u 16b u l-ewwel inċiż ta’ l-Artikolu 18(1)(a) tar-Regolament tal-Kunsill (KEE) Nru 1035/72 [5], kif emendat bir-Regolament tal-Kummissjoni (KE) Nru 1363/95 [6]; billi ma ġewx stabbiliti l-prezzijiet tat-tneħħija għall-bettieħ u għad-dolliegħ fis-snin tas-suq 1995/96 peress li l-ebda tneħħija ma seħħet ta’ dawk iż-żewġ prodotti permezz tar-Regolament (KEE) Nru 1035/72;
Billi, biex ikun hemm konsistenza fid-dispożizzjonijiet li japplikaw għad-diversi frott u ħxejjex, għandu jkun hemm dispożizzjonijiet għas-supplement għall-kumpens Komunitarju tat-tneħħija li hemm provvediment dwaru fl-Artikolu 15(3)(b) tar-Regolament (KE) Nru 2200/96 li għandu jkun suġġett għall-massimu, li ma jistax ikun misbuq mill-Istati Membri meta japplikaw dik id-dispożizzjoni għall-bettieħ u għad-dolliegħ; billi, għal dak il-għan is-suppliment massimu għall-bettieħ u għad-dolliegħ għandu jkun stabbilit b’tali mod li r-relattività bejn il-massimu u l-kumpens Komunitarju għat-tneħħija għall-bettieħ u għad-dolliegħ ikun fuq l-istes bażi bħal dak għal frott u ħxejjex l-oħra li jikkwalifikaw għall-arranġamenti ta’ l-intervent;
Billi l-miżuri li hemm provvediment dwarhom f’dan ir-Regolament huma bi qbil ma’ l-opinjoni tal-Kumitat ta’ Ġestjoni tal-Frott u l-Ħxejjex Friski,
ADOTTAT DAN IR-REGOLAMENT:
L- Artikolu 1
Ir-Regolament (KE) Nu 659/97 huwa emendat kif ġej:
1. L-Anness IV huwa mibdul bit-test ta’l-Anness I ta’ dan;
2. Iż-żewġ linji fl-Anness II jiżdiedu fl-aħħar tat-tabella ta’ l-Anness VIII.
L- Artikolu 2
Dan ir-Regolament għandu jidħol fis-seħħ fit-tielet jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mil-1 ta’ April 1998.
Dan ir-Regolament għandu jorbot fl-intier tiegħu u japplika direttament fl-Isati Membri kollha.
Magħmul fi Brussel, fis-7 ta’ April 1999.